Tornen Les Nits al Mercat del Mercat Municipal de Burjassot
2025-07-24

Després del rotund èxit de la primera Nit al Mercat, dissabte que ve, 22 de novembre, la Regidoria de Promoció Econòmica i Mercats, gestionada pel regidor Emili Altur, a través de CEMEF SLU i en col·laboració amb CODEMER, associació de venedors del Mercat Municipal i adjacents, celebraran la segona edició de les Nits al Mercat.

Des de les 21 hores i fins a la mitjanit el Mercat Municipal de Burjassot tornarà a acollir diverses activitts gratuïtes d’animació, entre les quals destaquen el concert El Ser Humano l’alter ego del cantautor valencià Gonzalo Fuster en el qual mostra el seu costat més íntim i personal, amb una dilatada trajectòria musical formant part de bandes com Ontario o Trinidad, i que va donar el salt en solitari amb el seu primer disc homònim, el seu últim treball és l’excel·lent Pyla Pa.

Com en l’edició anterior, tots els qui s’acosten en aquesta nit tan especial, també podran degustar els productes habituals que es venen en el Mercat Municipal de Burjassot, en aquesta ocasió cuinats pels propis venedors per poder sopar, acompanyats de refrescs, vins o cerveses, tot açò a preus populars.

El regidor de Promoció Econòmica i Mercats, Emili Altur, ha destacat que “amb la iniciativa de les Nits al Mercat, així com amb Els dies taronja, pretenem que el Mercat Municipal de Burjassot complisca la seua funció de punt de trobada per als veïns del poble, que acudisquen al mateix per dotar-lo de la funció social que té. Per açò, continuarem realitzant aquestes activitats de promoció, en sintonia amb tots els venedors, amb la intenció de crear vincles i complicitats entre el consistori, els comerciants i els clients, apostant entre tots per la nostra economia local”.